ইংরেজ আমলের দয়রামপুরের ৬৫ ফুটের কালীপুজো ঘিরে উন্মাদনা

কুলপি, মানস প্রধান:  ইংরেজ আমলের (Briish Era) দয়রামপুরের (Dayarampur) ৬৫ ফুটের কালীপুজো (KaliPuja)  ঘিরে এখনও সাধারণ মানুষজনের মধ্যে উন্মাদনা তুঙ্গে। সালটা ১৩৫২ বঙ্গাব্দ অর্থাৎ ১৯৪৫ সাল দেশে তখনও চলছে ব্রিটিশ রাজ। ব্রিটিশ সাম্রাজ্যের বিলুপ্তি ঘটাতে স্থানীয়রা একত্রিত হয়ে সিদ্ধান্ত নিলেন তাঁরা কালীপুজো করবেন। শুরু হল মাটির প্রতিমা গড়ে ধুমধাম করে পুজো করার কাজ। এই প্রতিমাটির উচ্চতা তখন ছিল ১৬ হাত, চলত নিরঞ্জন পর্বও।

কিন্তু পরবর্তী সময়ে বিদ্যুতের তার, টেলিফোনের তার পাতায় এই প্রতিমাকে বিসর্জন দেওয়া নিয়ে সমস্যার সৃষ্টি হয়। এর পর এখানে কমানো হয় উচ্চতা। বর্তমানে এখানে কালি প্রতিমার উচ্চতা ১৪ হাত(৬৫ ফুট)। বর্তমানে প্রতিমাকে ঘিরে স্থায়ী মন্দির নির্মাণ করা হয়েছে। এখন সেখানে রয়েছে সিমেন্টের কালী মূর্তি।

আরও পড়ুন-  ষোড়শী উপাচার মেনে ভট্টাচার্য বাড়িতে পূজিত হন মা কালী

একসময় গ্রামে কোন বড় উৎসব পালন করা হত না। দুর্গাপুজো করার রেওয়াজ ছিল না। প্রতিমা দর্শন করতে গ্রামবাসীদের কয়েক কিলোমিটার দূরের গ্রামে যেতে হত। সে সময় গ্রামের মানুষজন গ্রামেই কালীপুজো উপলক্ষ্যে আনন্দ উৎসবে মাততেন।

বর্তমানে কালীপুজোর রাতে এখানে প্রচুর পরিমাণে পুণ্যার্থী আসেন। প্রায় ৬ থেকে ৭ হাজার মানুষ এখানে ভিড় করেন‌। প্রতি বছর কালীপুজোর আগে প্রতিমার গায়ে নতুন করে রঙের প্রলেপ লাগানো হয়, পড়ানো হয় অলংকার। এখানে খুব ধুমধাম করে পুজো হয়। চলে অন্নভোগ খাওয়ানোর ব্যবস্থা, এবছরও তার কোনও ব্যতিক্রম হবে না বলে জানিয়েছেন মন্দির কমিটির সদস্য যাদব পুরকাইত,

তরুন পাড়ুয়ারা। এবছর যেনো সবাই এই প্রতিমা দর্শনে আসেন সেই আবেদন জানিয়েছেন মন্দির কমিটির সদস্যরা।

দেখুন আরও খবর-